Salmanassar V

Salmanassar V (akadi: Šulmanu-ašarid; heebrea: שַׁלְמַנְאֶסֶר; kreeka: Σαλαμανασσαρ; ladina: Salmanasar) oli Assüüria kuningas aastatel 726 kuni 722 eKr. ABC 1 i.27-30.

Nii Salmanassarist endast kui tema valitsusajast on allikate puudumisel teada võrdlemisi vähe.Grayson 1991: 85, Kuhrt 1995: 497. Salamanassar V ajast ei ole säilinud ühtegi raidkirja, limmu-kroonika on kahjustunud ja Babüloonia kroonika mainib ainult Samaari vallutamist. Babüloonia kuningate loend A annab Tiglat-pileser III (ehk Pulu) järglaseks Ululai, kes 25. Tebetil 726Grayson 1991 : 85. eKr Assüüria  troonile tõustes Salmanassar V omale trooninimeks võttis.Luckenbill 1925: 162.

Salmanassar V suurim saavutus oli Samaaria (Iisrael) vallutamine.Grayson 1991: 85. Teine Kuningate Raamat kirjeldab kuidas Salmanassar V Iisraeli kuninga Hoosea vangistas, kolm aastat Samaariat piiras ja selle elanikud küüditas, “pannes nad elama Halahhi, Haabori jõe äärde Goosanisse, ja meedlaste linnadesse”.2.kuningate 17:3-6 , 18:9-11   Samaaria linnadesse asustati seevastu ümber inimesed “Paabelist, Kuutast, Avvast, Hamatist ja Sefarvaimist.”2.kuningate 17:24.   Samaaria langemisega muutus Iisraeli kuningriik Assüüria provintsiks.Kuhrt 1995: 497.

Otsese Assüüria võimu all jätkas ka Babüloonia – Salmanassar V istus korraga nii Assüüria kui Babüloonia troonil.Kuhrt 1995: 497, Grayson 1991: 86. Vaatamata laialt levinud arvamusele, et Salmanassari ametlik nimi Babüloonia kuningana oli varem mainitud Ululai, ei ole selle väite õigsus kinnitust leidnud.Grayson 1991: 86. Brinkman on pakkunud, et Ululai oli hüüdnimi, tuletatud Salmanassari sünnikuust Ululust.

722 eKr kaotas Salamanassar revolutsiooni käigus trooni Sargon II-le. Sargoni väitel põhjustas ülestõusu Salmanassari otsus kehtestada maksud seni vabale linnadele Assurile ja Harranile.Grayson 1991 : 86. Lisaks on tõenäoline, et Assüüria-vastased meeleolud jätkusid Babüloonias, mille lõunaosas (Bit-Adini) Salmanassar oli seetõttu sunnitud läbi viima küüditamisi.Grayson 1991: 86.

Lisaks Samaaria vallutamisele omistab Josephus Salmanassarile viis aastat kestnud Tüürose piiramise.Josephus Antiquitates Judaicae 9.14; Hallo and Simpson 1998: 133.

Viited

Kirjandus

Grayson, A.K. 1975. Assyrian and Babylonian Chronicles. Locust Valley, N.Y. (lüh. ABC)
Grayson, A.K. 1991. 'Assyria: Tiglath-Pileser III to Sargon II (744-705B.C.)', CAH 3.2, 71-102.
Hallo, W.W. & Simpson, W.K. 1998 (2nd ed.). The Ancient Near East: A History. London. 
Kuhrt, A. 1995. The Ancient Near East, c. 3000–330 BC, Vol. 2. London. 
Luckenbill, D.D. 1925. 'The First Inscription of Shalmaneser V', The American Journal of Semitic Languages and Literatures, 41, 162-164.

Kategooria:Assüüria monarhid
Kategooria:Surnud 720. aastatel eKr